SE tu le fais ensi fait li preudoms tu nauras garde danemi . Et garde que
la ou tu gerras ait clarte . que diables ne vient mie volentiers ou clartes 20
est . [ws] Ensi aprent li preudoms la pucele qui moult a grant paor que li
diables ne lengint . Et puis sen vint la damoisele en sa maison moult hume-
liant son creatour & les poures del pais . Et li preudome & les preudes femes
vindrent a lui & li disent par ma foi bel amie vous deues bien estre esfraee del
torment que est auenu a vostre pere & a vostre mere & de uostres serors 25
& de uostre frere que ensi fu mors . Ore prendes boin consel [wg] & boin
cuer en vous ear vous estes moult riche feme & moult aues boins hi[col. «■]-
ritages & moult sera lies vns preudons quant il vous porra auoir . Et cele lor
respont . nostre sires me maintiegne si comme il seit que mestiers mest.
